ร้องเรียนครั้งที่ 2 : 1)เรื่องรถจักรยานยนต์ของประชาชน และไรเดอร์จอดหัวมุมฟุตบาททางเข้าออกอาคาร 2)รถยนต์/รถจยย.จอดขวางทางเข้าออก 3)รถจยย.จอดขวางทางเดินคนแนวฟุตบาท (ภาพแนบ 6 รูป) 

มีกรณีแบบนี้ทุกวัน เข้าใจจากการชี้แจงรอบที่แล้วว่าเป็นหน้าที่ตำรวจ แต่ก็แบบนี้ทุกวัน เดือดร้อนรำคาญตลอด จอดขวางทางเข้าออก หัวมุมทางเข้าออกแล้วไปซื้อของที่อื่นรอบข้างตามตึกแถว ร้านค้าเช่าหน้าตึกแถว และไปชอปปิ้งหาบเร่ริมฟุตบาทต่อ ไม่อยู่ที่รถ สมควรหรือการกระทำแบบนี้ไม่ใช่แค่หัวมุมที่จอดด้วย หลายครั้งก็จอดมันตรงกลางทางเข้าออกเลย (ภาพรถกระบะ) คนขับจอดแล้วไปซื้อของร้าน 20 บาท และร้านอื่นๆ ขนาดวันจันทร์ไม่มีขายของริมฟุตบาทยังโดนแบบนี้ วันที่มีขายของริมฟุตบาทหนักยิ่งกว่า เข้าออกต้องตามหา คนขับไม่อยู่กับรถ แล้วไม่มีจิตสำนึกด้วย ต้องรอพวกเจ้าประคุณที่ทิ้งรถขวางทางเข้าออก ทั้งรถยนต์ทั้งจยย.ทั้งหลายกลับมาจากชอปปิ้ง ขนาดตะโกนบอกแล้วก็ยังเอ้อละเหยทำธุระตัวเองเสร็จถึงเลื่อน

อีกกรณีนึงก็ รถจยย.จอดแนวฟุตบาทกีดขวางทางเดินคน  และปากทางเข้าออก อันนี้น่าจะเกี่ยวกับเขตด้วยนะคะ เพราเป็นแนวฟุตบาท เวลาเราบอกให้ย้ายรถอย่าจอดขวางคนเดิน ก็เถียงบอกไม่อยากจอดริมฟุตบาท กลัวตำรวจบ้าง ริมฟุตบาทร้อนบ้าง แต่การกระทำคือจอดขวางทางเดินคนตรงแนวฟุตบาทเนี่ยค่ะ และยังเป็นปากทางเข้าออกด้วย

เหตุการณ์แบบนี้เกิดขึ้นทุกวัน เปิดประตูก็จอด ปิดประตูก็จอด ไม่มีประตูก็จอด เจอทุกวันก็ไม่ไหวนะคะ เกิดบ่อยช่วงเที่ยง-บ่าย แล้วก็บ่าย 3 เป็นต้นไป 

เราไม่อยากมาร้องเรียนอะไรแบบนี้นะคะ แต่เราก็พยายามหลายทางแล้วเหมือนกัน (นอกจากบอกให้ย้ายรถ ตามหาคนขับ) เช่น ร้องเรียนกับบริษัทไรเดอร์ แต่ก็ได้คำพูดโคตรแย่ว่า ให้ไปบันทึกประจำวันที่สน. ไม่เกี่ยวกับทางบริษัท ปัญหาคือคนขับกับเรา คือแบบเจอทุกวัน วันละหลายๆรอบต้องไปสน.ทุกวันหรอคะ คำตอบคือโคตรปัดความรับผิดชอบสุดๆทั้งๆที่ไรเดอร์ทำงานในสังกัดตัวเอง อีกทั้งหนักๆตอนนี้ คือพวกประชาชนที่ขับรถ/รถจยย.มาเนี่ยหละค่ะ มาซื้อของตามร้านและตามริมฟุตบาท ที่ไม่จอดริมฟุตบาท แต่มาจอดหน้าทางเข้าออก หัวมุมทางเข้าออก สุดจะทนแล้วค่ะ